સવાર એટલે દિવસનો ઉઘાડ, ઘરનો ઉઘાડ, આંખનો ઉઘાડ અને અનેક સૂતેલા જીવોમાં ચેતનાનો ઉઘાડ. પણ ઉઘડવાના સમયે જ બારણું એટલે કે આંખ એટલે કે માણસ ઉઘડે નહિ તો? કેવી કેવી કલ્પનાઓ થઇ જાય! જો બાર મહિનાનું બાળક બોલે નહિ તો, 7 વર્ષે પણ શાળાએ જાય નહિ તો, પુખ્ત ઉમરે પણ લગ્ન કરે નહિ તો એટલે કે આપણે જે સમયે જે કરવાનું હોય તે કરીએ નહિ તો લોકોને કલ્પનાઓ કરવાનો છૂટ્ટો દોર મળી જાય. કેટલા સહજ શબ્દોમાં બહુ મોટી વાત કરી છે!